
Naftos Gaudyklė SU SMĖLIAGAUDE IR INTEGRUOTA APIBĖGIMO FUNKCIJA

TECHNINIS GAMINIO PASAS IR
MONTAVIMO BEI EKSPLOATAVIMO INSTRUKCIJA

GAMINIO TIPAS:  ACO Oleopator Bypass NS 20 / 200 SF4000
Serijos numeris:  SWM/019/Oleopator-BYPASS-C-FST
Apkrovų klasė:

D400 pagal EN1433


Našumas:


20 l/s, kai maksimalus – 200 l/s


Darbinis tūris (smėliagaudė):
4000 l
Sukaupiamas naftos produktų kiekis:  594 l

Oleopass  NS 20 / 200, sf4000
Naftos Gaudyklė
Apkrovų klasė pagal EN 1433:
D400   (400 kN arba 40 t)


Našumas:


20 l/s

Darbinis tūris:

4000 l
Naftos atskirtuvo paskirtis:
Pagal EN 858 standartą, vanduo su naftos gaminių priemaišomis, prieš išleidžiant į nuotekų sistemas turi būti išvalytas, t.y. surinkti naftos gaminių likučiai. Separatoriai skirstomi į I ir II klases. Pagal reikalavimus, surinkto vandens turinys, po to kai jis buvo apdorotas I klasės separatoriaus, laboratorinių testų metu turi būti mažiau nei 5 mg/l.  Oleopass  NS 20 SF4000 -  I klasės naftos produktų separatorius. 
Veikimo principas:
Separatoriaus sistemoje yra smėlio bei nuosėdų smėliagaudė. Smėlio bei nuosėdų trape (integruotas bendroje separatoriaus talpoje) kietieji kūnai atskiriami nuo panaudoto vandens. Procesai vykstantys smėlio bei nuosėdų trape pagrįsti gravitacijos pagrindu; kietosios dalelės, sunkesnės negu vanduo, lieka separatoriaus dugne. Tai pagrindinė atskyrimo proceso dalis, nes smėlis užlaikomas separatoriuje ir tai neleidžia filtrui užsikimšti dėl kietų dalelyčių vandenyje. Smėlio bei nuosėdų trapas prailgina separatoriaus eksploatavimo laiką. Tepalų separatoriuje Oleopass tiek mechaniškai vandenyje emulsifikuoti tepalai, tiek kiti tepalai yra atskiriami nuo naudoto vandens. Separatorius naudojamas tepalais užterštam vandeniui perdirbti. Procesai vykstantys tepalų separatoriuje vyksta gravitacijos pagrindu, o šis efektas dar padidinamas koalescenciniu filtro pagalba. 
Naftos atskirtuvo trumpas aprašymas:

Naftos separatoriaus sistema Oleopass  NS 20 SF4000 turi integruotą smėlio bei nuosėdų nusodintuvą. Šio tipo naftos atskirtuvas komplektuojamas kartu su apibėgimo sistema, t.y. intensyvaus vandens apkrovimo atveju, vanduo, užteršras naftos produktais praleidžiamas apibėgimo sistema. Standartinėje sistemoje taip pat yra mėginių paėmimo vieta prie išleidimo vamzdžio. Tepalų separatoriaus sistema Oleopass turi teršalų lygio bei patvankos signalizavimo sistemas (komplektuojamas atskirai). Galimas priedas prie naftos atkirtuvo sistemos yra Securat pavojaus signalizavimo įrenginys, kuris automatiškai perduoda pavojaus/avarinį signalą žmogui arba įmonei, kuri atsakinga už separatoriaus tuštinimą (nesant signalizavimo prietaiso įrenginį būtina periodiškai patikrinti).
Naftos atskirtuvo nominalus našumas:

20 l/s

Vamzdžių pajungimas (įėjimas/išėjimas):
DN400

Apačia – įėjimo vamzdis:


1955 mm + paaukštinimai

Apačia – išėjimo vamzdis:


1945 mm

Išorinis separatoriaus plotis:

2440 mm

Išorinis separatoriaus aukštis: 

3360 mm

Darbinis tūris (smėliagaudė):

4000 l

Sukaupiamas naftos produktų kiekis:

594 l

Apžiūros dangtis:


600 mm

Įrenginio dalys:

Medžiaga:

1. Gelžbetonis, iš kurio išlietas naftos atskirtuvas. Naftos atskirtuvas pagamintas iš sustiprinto betono (pagal DIN 4281), monolitinis, su trisluoksne padengimo plevele iš vidaus (gruntavimas + 2 sluoksniai chemiškai atsparaus, vandens nelaidaus padengimo).
2. Plastikas, iš kurio pagamintos vidinės atskirtuvo detalės (įbėgimo/išbėgimo vamzdžiai, apsuginė plūdė)
3. Kalusis ketus, iš kurio pagamintas naftos atskirtuvo apžiūros dangtis (apžiūros dangtis papildomai užpildytas betonu)
4. Sandarinimo medžiagos, skirtos atskirtuvo sandūrų su  įėjimo/išėjimo vamzdžių užsandarinimui, t.y. EPDM tarpinė įbėgimo / išbėgimo zonoje.
5. Sintetinės medžiagos, iš kurio pagamintas naftos atskirtuvo koalescencinis filtras

Atsparumas:

1. Apžiūros dangtis turi atitikti EN 1433 normos reikalavimus ir priskiriamos D400 apkrovų klasei.

2. Cheminis atsparumas: atsparūs naftos produktų, keliams naudojamų druskų cheminiam poveikiui.

Montavimas:

Naftos atskirtuvas yra montuojamas į iškastą duobę, įstatomas į sutankintą paklotą (pagrindą). Pagrindo įrengimas priklauso nuo esamos teritorijos ypatybių. Pagrindas – ne mažiau 30 cm smėlio (standartiniu atveju)

Griovio kasimas: griovys turi būti iškastas tokių išmatavimų, kad po atskirtuvo apačia ir iš šonų būtų pakankamai vietos vamzdžių prijungimui bei pasluoksnio (pagrindo) įrengimui. Kasant griovį, reikia atsižvelgti į paties atskirtuvo aukštį, griovio centras turi sutapti su projekte numatytu atskirtuvo korpuso linijos centru.

Priklausomai nuo grunto tankio, rangovas gali padidinti pakloto pagrindo storį.

Įtvirtinimas bei prijungimas prie kanalizacijos: įkelkite atskirtuvo talpą į paruoštą duobę bei išlyginkite pagal projekte numatytus aukščius. Įmontuokite įėjimo/išėjimo vamzdžius. Sumontuokite atskirtuvo viršutinę dalį. Montuojant šį elementą būtina naudoti gamintojo montavimo putas (tiekiamas kartu su gaminiu). Sumontuota atskirtuvo talpa užpilama smėliu, papildomai sutankinant. Pagal pareikalavimą montuojamas signalizavimo įrenginys.

Kad užtikrintume efektyvų atskirtuvo fukcionavimą būtina pripildyti vandeniu

Apžiūros dangčio montavimas: atlikus visus baigiamuosius atskirtuvo montavimo darbus uždedamas apžiūros dangtis ir privedama paviršiaus danga

Montavimo pabaiga: Besiribojantis dangos paviršius turi būti 3-5 mm aukščiau nei apžiūros dangčio paviršius.
Sandarinimas:

Naftos atskirtuvas turi būti nelaidus vandeniui. Kad tai pasiekti, elementų sandūrose turi būti specialūs grioveliai, kurie, sumontavus įrenginį, yra užpildomi gamintojo pateikta specialia aukšto cheminio atsparumo sandarinimo medžiaga.

Saugumas

Visi atskirtuvo komponentai, ypatingai koalescensinis filtras bei plūdė, turi būti saugomi saugiai statybos vietoje vengiant tiesioginių saulės spindulių.
Atskirtuvo paruošimas darbui

Naftos atskirtuvas paleidžiamas naudoti tik tinkamai jį paruošus. Atskirtuvas turi būti pripildytas vandeniu. Vandens pripildymas vyksta per įbėgimo vamzdį. Korpusas pripildomas vandeniu iki išbėgimo lygio. Vandens pildymo metu atskirtuvo talpoje neturi būti nei koalescensinio filtro, nei plūdės. Plūdė įdėdama tiktai tada, kada vandens lygis pasiekia reikalaujamą. Plūdė turi būti sumontuota taip, kad jos apvalusis skliautas būtų išsikišęs virš vandens. Būtina įsitikinti, kad plūdė laisvai vaikšto aukštyn žemyn. 

2 pav. Koalescensinis filtras ir plūdė

Koalescensinis filtras montuojamas po vandens užpildymo bei lygio plūdės sumontavimo. Jeigu reikalinga, Securat signalizavimo įrenginys montuojamas pagal atskirą signalizavimo įrenginio montavimo bei eksploatavimo vadovą (žiūrėti atskirai).

Svarbu: lygio plūdė sutaruota taip, kad galėtų veikti tik tam tikro tankumo skystyje. Kiekviena plūdė turi atžymą ant korpuso su skaičiais:

0,90 g/cm3 : 0,90

0,95 g/cm3 : 0,95

Kiekvienas atskirtuvas, pristatomas klientui, turi turėti identifikavimo lentelę, kurioje nurodyti pagrindiniai naftos atskirtuvo parametrai (klasė, našumas, sertifikato nr., ce žymėjimas irk t.).

Paskutinis žingsnis – dengiančio liuko uždėjimas (priklausomai nuo veikiančių apkrovų B125 arba D400 pagal EN1433).

Gaminys paruoštas naudojimui.
Eksploatavimas

Visi komponentai, kurie turi būti tikrinami, turi būti visada laisvai prieinami. Apžiūros bei valymo ciklai žymimi spec. žurnale ir saugiai saugomi tam skirtoje vietoje. Miesto įgalioti atstovai, gali bet kuriuo metu patikrinti šiuos žurnalus ir įsitikinti gaminio funkcionalumu. Įrašuose turi būti pažymėtos ir įvairios avarijos bei remonto darbai.

Valymas – min. kas 6 mėnesiai.

Atskirtuvas turi būti aptarnaujamas kvalifikuotų asmenų. Atskirtuvo apžiūros metu atliekami darbai:

a) smėliagaudė

būtina įvertinti smėliagaudės būklę ir (jeigu reikia) atlikti išvalymo darbus

b) atskirtuvas

būtina įvertinti susikaupusios naftos kiekį ir (jeigu reikia) atlikti išvalymo darbus

būtina įvertinti plūdės darbą ir (jeigu reikia) atlikti išvalymo darbus arba pakeisti nauja

būtina įvertinti koalescensinio filtro būklę ir (jeigu reikia) atlikti išvalymo darbus arba pakeisti nauju įrenginiu

būtina įvertinti signalizavimo įrenginio stovį

c) mėginių paėmimo šulinys (jeigu yra)

įbėgimo vamzdžio pravalymas

Susikaupusios naftos kiekiai bei nešvarumai iš smėliagaudės pašalinami spec. mašina ir perduodami tokio tipo dumblo tvarkymą atliekančiai atestuotai įmonei. Atlikus atskirtuvo išvalymo darbus, talpa pripildoma vandeniu ir paleidžiama eksploatavimui.

Pastaba: talpą rekomenduojama valyti, kai smėliagaudėje susikaupusių nešvarumų lygis pasiekė pusė jos talpos, bet ne daugiau kaip 80 proc. jos talpos. 

Jeigu yra numatyta eksploatuojančių įmonių darbuotojų patekimas į atskirtuvo vidų, atskirtuvas turi būti pilnai ištuštintas bei išvėdintas. Būtina atkreipti dėmesį į saugumo reikalavimus dirbant su sveikatai pavojingomis medžiagomis.

ACO kompanija rekomenduoja naudoti Securat signalizavimo įrenginius užtikrinant tinkamą gaminio eksploataciją.

Generalinė gaminio apžiūra – min. 5 metai.
Atskirtuvo generalinės apžiūros metu atliekami darbai:

a) gaminio nelaidumo įvertinimas

b) remonto būklės įvertinimas

c) vidinis gaminio padengimas

d) vidinio gaminio dalių būklė

e) signalizavimo įrenginio bei daviklių įvertinimas (jei yra komplektuojamas).
Atskirtuve sumontuotas Securat signalizavimo įrenginys turi būti nustatytas taip, kad atsiradus išvalymo būtinybei, jis duotu garsinį arba vaizdinį signalą.

Nenaudojant signalizavimo įrenginių, išvalymo būtinybė yra nustatomi vizualiniu būdu. Atskirtuvui turi būti atliekami periodiniai valymai:

a) Maks. naftos produktų kiekis turėtų būti mažiau kaip 100 mm nei koalescensinio filtro viršus.

b) Kai koalescensinis filtras yra stipriai užneštas nešvarumais.

Periodinis atskirtuvų valymas priklauso nuo parinkto įrenginio dydžio, naudojimo intensyvumo ir kt. sąlygų.

Valymo proceso metu, turi būti užtikrinta, kad į gaminį nepatektų nuotekos.

Naftos atskirtuvas turi būti eksploatuojamas pagal teritorijoje numatytus reikalavimus, t.y. naftos produktų išsiurbimas bei filtro pravalymas turi būti atliekamas reguliariai. Tinkama eksploatacija užtikrins naftos atskirtuvo sklandu darbą.

Koalescensinio filtro valymas:
Pakelkite apžiūros dangtį ir už rankenos iškelkite koalescensinio filtro elementą.

Koalescensinio filtro svoris: 15 kg.
Filtro valymas atliekamas aukšto slėgio valymo įrenginiu. Koalescensinio filtro medžiaga nėra nuimama nuo korpuso, valymas atliekamas filtrą pastačius jo darbinėje pozicijoje. Naudojamas slėgis – maks 90 bar, normalios temperatūros vandeniu.

Koalescensinis filtras yra pagamintas iš aukštos kokybės megzto audeklo (plastikas / nerūdijantis plienas), medžiaga nesenstanti bei nepavojinga. Ši medžiaga gali būti daug kartų valoma ir panaudojama.

3 pav. Koalescensinis filtras
Sandėliavimas:

Naftos atskirtuvai ir jų komplektuojamos dalys paprastai transportuojami ir sandėliuojami ant spec. padėklų. Sandėliavimo vieta nėra svarbi, - gali būti uždaroje patalpoje arba lauke.

Polietilenas nėra skalus, tačiau elementus reikia saugoti nuo stiprių smūgių
Arvydas Butrimas
Specialiųjų statybos darbų vadovas 
UAB „Kavesta“

